కాగితంపూలు

కాగితంపూలు ని ఆంగ్లములొ బోగాన్‌విల్లియా (ఆంగ్ల భాష Bougainvillea) అని పిలుస్తారు. ఈ మొక్క ఆకులు వివిధ రంగులుగా పుష్పించేటట్లు పరివర్తన చెందాయి. ఇది దక్షిణ అమెరికా దేశానికి చెందినది. ఈ ప్రజాతిలో ఇంచుమించు 18 జాతులున్నట్టు గుర్తించారు. ఫ్రెంచి నావికాదళ అధికారి బోగన్ విల్లె దీన్ని బ్రెజిల్ దేశంలో 1768 లో మొదటిసారి కనుగొన్నారు.

 లక్షణాలు 
 ముళ్ళున్న దృఢమైన కాండంతో 1-12 మీటర్లు ఎత్తుగా ఎగబ్రాకే పొదలు.
 ఇంచుమించు గుండ్రంగా ఉన్న సరళ పత్రాలు.
 ఆకర్షణీయమైన కెంపు, ఎరుపు, పసుపు, లేత ఆకుపచ్చతో కూడిన తెలుపు రంగు పుచ్చాలు.
 సామాన్య నిశ్చిత విన్యాసంలో అమరిన వర్ణరహిత పుష్పాలు.
 ఎఖీన్ ఫలం.

 ఉపయోగాలు 
 భారతదేశములోను, చాలా ఇతర దేశాలలో దీన్ని ముళ్ళకంచె కోసం పెంచుతారు. 
ఈ మొక్కలను రోడ్ కు ఇరుప్రక్కల పెంచితే చూడటానికి చాల అందముగా ఉంటాయి.
కాలేజీలలో క్యాంపస్ రోడ్లకు ప్రక్కగా పెంచిన యెడల రక రకాల రంగులతో అలంకారంగా ఉంటాయి.
వీటి ఆకులు వైద్యానికి పనికి వస్తాయి కానీ మోతాదు వైద్యుల సలహాతో వాడాలి.

వర్గం:వృక్ష శాస్త్రము
వర్గం:పుష్పాలు